《游杭州报国胜果梵天诸寺三首 其二》
明代·苏葵

一壶倾尽马蹄遥，贪看名山逐晚飙。处处禅房深贮月，源源泉窦暗通潮。

三千界上闲烟雨，二百年前旧市朝。欲涤尘襟飞瀑少，直攀星汉借天瓢。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。